Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, sektore publikoak finantza-erakundeei komisioak ordaintzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Sektore publikoak finantza-erakundeei komisioak ordaintzeari dagokionez, hauxe jakin nahi dut:

Lehena: Nafarroako Gobernuak azken bost urteotan finantza-erakundeei ordaindutako zenbateko osoa, urtez urte, kudeaketa-, zerbitzu- eta kontu korronteak mantentzeagatiko komisioak direla-eta.

Bigarrena: Zenbateko hori departamentuen arabera xehakatzea eskatzen da, adierazita lehen aipaturiko kontzeptuengatik zenbat diru jaso duen banku-entitate bakoitzak azken bost urteotan, urtez urte.

Iruñean, 2021eko urtarrilaren 21ean.

Foru parlamentaria: Maiorga Ramírez Erro